techiaith/cofnodycynulliad_en-cy huggingface dataset:
English: A disparity for employer pension contributions between Members' support staff and Senedd Commission staff was recently brought to my attention. At the moment, Members' support staff can expect a 10 per cent employer pension contribution, whereas the equivalent amount for Commission staff is 26.6 per cent. I was wondering if the Commission could take another look at this, or indeed encourage the remuneration board to take another look at this, and reconsider. I don't think it's fair when workers in the same building as each other are receiving almost half of the employer pension contributions as their Commission colleagues.
Welsh: Yn ddiweddar, tynnwyd fy sylw at wahaniaeth yng nghyfraniadau pensiwn cyflogwyr rhwng staff cymorth yr Aelodau a staff Comisiwn y Senedd. Ar hyn o bryd, gall staff cymorth yr Aelodau ddisgwyl cyfraniad pensiwn cyflogwr o 10 y cant, tra bod y swm cyfatebol ar gyfer staff y Comisiwn yn 26.6 y cant. Roeddwn yn meddwl tybed a wnaiff y Comisiwn edrych eto ar hyn, neu annog y bwrdd taliadau yn wir i edrych eto ar hyn, ac ailystyried. Nid wyf yn credu ei bod yn deg pan fydd gweithwyr yn yr un adeilad â'i gilydd yn cael bron i hanner y cyfraniadau pensiwn cyflogwr y mae eu cydweithwyr yn y Comisiwn yn ei gael.
English: Commission staff are members of the civil service pension scheme, and that scheme is a statutory one, and so the Member support staff are not eligible for that specific scheme, namely the civil service scheme. In terms of what you as Members - . I heard other Members applauding what you said, Luke Fletcher. If you want to influence the pensions for support staff and the support staff want to look at that as well, then, as I've said, it's important for you to make representations and discuss those with the remuneration board, which is independent and which takes decisions on these issues, and it's not, as it happens, a matter for the Commission. So, I do encourage you, if you want to advocate on behalf of your staff, to let the remuneration board know about that.
Welsh: Mae staff y Comisiwn yn aelodau o gynllun pensiwn y gwasanaeth sifil, ac mae'r cynllun hynny yn un statudol, ac felly dyw staff cymorth Aelodau ddim yn gymwys ar gyfer y cynllun penodol hynny, sef cynllun y gwasanaeth sifil. O ran yr hyn yr ydych chi fel Aelodau - . Roeddwn i'n clywed Aelodau eraill yn cymeradwyo'r hyn yr oeddech chi'n dweud, Luke Fletcher. Os ydych chi eisiau dylanwadau ar bensiwn ar gyfer staff cymorth a'r staff cymorth eisiau edrych ar hynny hefyd, yna, fel dwi wedi dweud, mae'n bwysig ichi wneud y sylwadau a thrafod hynny gyda'r bwrdd taliadau. Y bwrdd taliadau annibynnol sydd yn cymryd y penderfyniadau ar y materion yma, a dyw e ddim, fel mae'n digwydd, yn fater i'r Comisiwn. Felly, dwi yn eich annog chi, os ydych chi eisiau bod yn lladmeryddion ar hyn ar ran eich staff chi, i wneud y materion yna yn wybyddus i'r bwrdd taliadau.
English: Item 4 is topical questions, and the first question will be answered by the Deputy Minister for Social Services. I call on Jane Dodds.
Welsh: Eitem 4 yw'r cwestiynau amserol, a bydd y cwestiwn cyntaf yn cael ei ateb gan y Dirprwy Weinidog Gwasanaethau Cymdeithasol. Galwaf ar Jane Dodds.
English: Our legislation requires the use of accommodation that meets the needs of care-experienced young people in accordance with their pathway plan. It does not provide for unregulated settings, however there can be occasions where these are used as an emergency resort, and providers must be approved to required standards.
Welsh: Mae ein deddfwriaeth yn ei gwneud yn ofynnol i ddefnyddio llety sy'n diwallu anghenion pobl ifanc â phrofiad o ofal yn unol â'u cynllun llwybr. Nid yw'n darparu ar gyfer lleoliadau heb eu rheoleiddio, ond gall fod adegau pan ddefnyddir y rhain fel ateb brys, a rhaid i ddarparwyr gael eu cymeradwyo i'r safonau gofynnol.
English: The Welsh Conservatives called for a general review of children's services across Wales, and my colleague only yesterday - Andrew R.T. Davies - mentioned it in First Minister's questions. I raised it in the business statement. Jane Dodds has mentioned it in a topical question today, Deputy Minister. And as Jane Dodds alluded to, there is a review happening in England, Scotland and in Northern Ireland, but the First Minister said that one is not needed in Wales. But we have the worst rate of looked-after children in the UK. You've just said the contrary, saying we have a good rate, but the statistics actually say we have the worst rate of the UK nations. So, why is Wales the exception to this much-needed review when it's the exception for the rate of looked-after children? And the sad case of Logan Mwangi in Bridgend should trigger a national perspective to have a review across all children's services across the 22 local authorities. So, will you commit your Government to looking at this again, and hopefully seeing a review of children's services across Wales, so we can cover ourselves and not have cases such as Logan Mwangi happen again in Wales? Thank you.
Welsh: Galwodd y Ceidwadwyr Cymreig am adolygiad cyffredinol o wasanaethau plant ledled Cymru, a soniodd fy nghyd-Aelod amdano - Andrew R.T. Davies - ddoe ddiwethaf yng nghwestiynau'r Prif Weinidog. Fe'i codais yn y datganiad busnes. Mae Jane Dodds wedi sôn amdano mewn cwestiwn amserol heddiw, Ddirprwy Weinidog. Ac fel y nododd Jane Dodds, mae adolygiad yn cael ei gynnal yn Lloegr, yr Alban ac yng Ngogledd Iwerddon, ond dywedodd y Prif Weinidog nad oes angen un yng Nghymru. Ond gennym ni y mae'r gyfradd waethaf o blant sy'n derbyn gofal yn y DU. Rydych newydd ddweud i'r gwrthwyneb, gan ddweud bod gennym gyfradd dda, ond mae'r ystadegau'n dweud mai ni sydd â'r gyfradd waethaf o bob un o wledydd y DU. Felly, pam y mae Cymru'n eithriad i'r adolygiad mawr ei angen hwn pan fo'n eithriad o ran y gyfradd o blant sy'n derbyn gofal? A dylai achos trist Logan Mwangi ym Mhen-y-bont ar Ogwr sbarduno persbectif cenedlaethol i gael adolygiad o'r holl wasanaethau plant ar draws y 22 awdurdod lleol. Felly, a wnewch chi ymrwymo eich Llywodraeth i edrych ar hyn eto, a gobeithio y gwelwn adolygiad o wasanaethau plant ledled Cymru, fel y gallwn gael trefn arnom ein hunain a pheidio â chael achosion fel un Logan Mwangi yn digwydd eto yng Nghymru? Diolch.
English: I thank the Deputy Minister. The second question will be answered by the Minister for Rural Affairs and North Wales, and Trefnydd, and I call on Samuel Kurtz.
Welsh: Diolch i'r Dirprwy Weinidog. Bydd yr ail gwestiwn y prynhawn yma yn cael ei ateb gan y Gweinidog Materion Gwledig a Gogledd Cymru, a'r Trefnydd, a galwaf ar Samuel Kurtz.
English: I was pleased to publish our proposals for the sustainable farming scheme today. The scheme has been designed to support farmers to produce food in harmony with the environment. I look forward to hearing the views of farmers and stakeholders on the proposals in our second phase of co-design.
Welsh: Roeddwn yn falch o gyhoeddi ein cynigion ar gyfer y cynllun ffermio cynaliadwy heddiw. Mae'r cynllun wedi'i gynllunio i gefnogi ffermwyr i gynhyrchu bwyd mewn cytgord â'r amgylchedd. Edrychaf ymlaen at glywed barn ffermwyr a rhanddeiliaid ar y cynigion yn ail gam ein gwaith cydgynllunio.
English: Can I remind the Member that this is a topical question, and not necessarily a debate? So, please, we need to get the questions, okay.
Welsh: A gaf fi atgoffa'r Aelod mai cwestiwn amserol yw hwn, ac nid dadl o reidrwydd? Felly, os gwelwch yn dda, mae angen inni gael y cwestiynau, o'r gorau.
English: Well, you have a limited time, as you know.
Welsh: Wel, amser cyfyngedig sydd gennych, fel y gwyddoch.
English: Well, thank you very much. But, in terms of this, there are many different types of farms in Wales - how can a 10 per cent blanket coverage be relevant to those farms on the coast of Wales, where trees can't grow as well as on those inland? I appreciate what the Deputy Presiding Officer has said, so I will wrap it up there, but I am keen to hear more on the sustainable farming scheme, going forward. Diolch, Dirprwy Lywydd.
Welsh: Wel, diolch yn fawr iawn. Ond o ran hyn, mae llawer o wahanol fathau o ffermydd yng Nghymru - sut y gall gorchudd cyffredinol o 10 y cant fod yn berthnasol i ffermydd ar arfordir Cymru, lle na all coed dyfu cystal ag ar ffermydd mewndirol? Rwy'n derbyn yr hyn y mae'r Dirprwy Lywydd wedi'i ddweud, felly rwyf am ddirwyn i ben yn y fan honno, ond hoffwn glywed mwy am y cynllun ffermio cynaliadwy, wrth symud ymlaen. Diolch, Ddirprwy Lywydd.
English: Minister, it's very pleasing to hear you say you want to keep farmers on the land, and I think that's what we all want to see, and that's what our farming industry wanted to see. In paragraph 2.3.5, it's stated that: 'All farmers should be able to access the Scheme. 'It is important the Scheme works for all types of farms. The Scheme is designed so all farm types can access it, including tenants and those with rights to common land.' Minister, many tenant farmers are concerned that the good work they're going to do around enhancing the environment could only be to benefit the landowner, or potentially that landowners could evict tenants off their farms to access the scheme's funding themselves. I was asked by a Breconshire young farmer the other day about carbon offsetting, and they were very keen to know will the carbon offsetting go against the active farmer who's doing the work on the farm, or will it actually go against the landowner, say the National Trust, for example. So, Minister, what protections are you going to put in place to protect those tenant farmers and actually make sure that scheme funding goes to the active farmer, and not big conglomerates who do not do any farming at all?
Welsh: Weinidog, mae'n braf iawn eich clywed yn dweud eich bod am gadw ffermwyr ar y tir, a chredaf mai dyna mae pawb ohonom am ei weld, a dyna roedd ein diwydiant ffermio am ei weld. Ym mharagraff 2.3.5, nodir: 'Dylai pob ffermwr gael manteisio ar y Cynllun.' 'Mae'n bwysig bod y Cynllun yn gweithio er lles ffermydd o bob math. Mae'r Cynllun wedi'i lunio fel y gall pob math o fferm fanteisio arno, gan gynnwys tenantiaid a'r rheini sydd â hawliau ar dir comin.' Weinidog, mae llawer o ffermwyr tenant yn pryderu efallai mai o fudd i'r tirfeddiannwr yn unig y bydd gwaith da y maent yn mynd i'w wneud ar wella'r amgylchedd, neu o bosibl, y gallai tirfeddianwyr droi tenantiaid allan o'u ffermydd er mwyn elwa ar gyllid y cynllun eu hunain. Gofynnodd ffermwr ifanc o sir Frycheiniog i mi y diwrnod o'r blaen ynglŷn â gwrthbwyso carbon, ac roeddent yn awyddus iawn i wybod a fydd y gwrthbwyso carbon yn cyfrif i'r ffermwr actif sy'n gwneud y gwaith ar y fferm, neu a fydd yn cyfrif i'r tirfeddiannwr, er enghraifft yr Ymddiriedolaeth Genedlaethol. Felly, Weinidog, pa amddiffyniadau a roddwch ar waith i warchod ffermwyr tenant a sicrhau bod cyllid y cynllun yn mynd i'r ffermwr actif, yn hytrach nag i uwchgwmnïau mawr nad ydynt yn gwneud unrhyw waith ffermio?
English: So, tenant farmers have played a huge part, I think, in getting us to where we are now, and you may be aware that I will be convening some specialist working groups to help us look at the co-design of the scheme ahead of the final consultation. And tenancies was absolutely the first working group that we wanted to set up, because I think they do have some very pertinent and specific concerns. And if it doesn't work for tenant farmers, this scheme won't work for farmers. So, I've made that very clear to the Tenant Farmers Association particularly, who I've had many discussions with. The whole point of the scheme is that it's farmers who are actively managing the land that will be rewarded. So, that will be part of the discussion going forward. As I say, it's got to work for every type of farmer. It's also got to work for every type of farm. So, I was at a sheep farm on Monday, as I say, to hear Russell Edwards's concerns about the scheme, but it was also really encouraging that he was already ticking many boxes in order to get that baseline payment. But, as I say, this is the start of the next step; I'm sure there will be changes. This is why it's not a formal consultation, because, as we go through those conversations, I'm sure there will be changes and new things introduced ahead of that final consultation.
Welsh: Credaf fod ffermwyr tenant wedi chwarae rhan enfawr yn sicrhau ein bod yn cyrraedd y sefyllfa rydym ynddi yn awr, ac efallai eich bod yn ymwybodol y byddaf yn cynnull gweithgorau arbenigol i'n helpu i edrych ar sut y mae'r cynllun wedi'i gydgynllunio cyn yr ymgynghoriad terfynol. A thenantiaethau oedd y gweithgor cyntaf yr oeddem am ei sefydlu, gan y credaf fod ganddynt bryderon perthnasol a phenodol iawn. Ac os nad yw'n gweithio i ffermwyr tenant, ni fydd y cynllun yn gweithio i ffermwyr. Felly, rwyf wedi dweud hynny'n glir iawn, yn enwedig wrth y Gymdeithas Ffermwyr Tenant, y cefais lawer o drafodaethau â hwy. Holl bwynt y cynllun yw mai'r ffermwyr sy'n mynd ati'n weithredol i reoli'r tir a fydd yn cael eu gwobrwyo. Felly, bydd hynny'n rhan o'r drafodaeth wrth symud ymlaen. Fel y dywedais, rhaid i hyn weithio i bob math o ffermwr. Rhaid i hyn weithio i bob math o fferm hefyd. Felly, roeddwn mewn fferm ddefaid ddydd Llun, fel y dywedaf, i glywed pryderon Russell Edwards am y cynllun, ond roedd hefyd yn wirioneddol galonogol ei fod eisoes yn ticio llawer o'r blychau i gael y taliad sylfaenol hwnnw. Ond fel y dywedaf, dyma ddechrau'r cam nesaf; rwy'n siŵr y bydd newidiadau. Dyma pam nad yw'n ymgynghoriad ffurfiol, oherwydd, wrth inni gael y sgyrsiau hynny, rwy'n siŵr y bydd newidiadau a phethau newydd yn cael eu cyflwyno cyn yr ymgynghoriad terfynol.
English: Diolch, Dirprwy Lywydd. This month sees the hundred and fiftieth anniversary of Caradog leading the Côr Mawr to victory in the challenge cup. Caradog - Griffith Rhys Jones - was born in Trecynon and worked as a blacksmith in Aberdare ironworks. He was a talented musician, but learnt everlasting fame as a conductor. The 500-strong South Wales Choral Union was formed to compete in the week-long singing competition organised by the Crystal Palace Company in 1872. Voices joined from across south Wales, although Aberdare was the hub of the enterprise. Caradog was the natural choice as the choir leader and conductor. He led them to victory, repeating the success as they defended their title the following year, the last time that the competition was held. Caradog's statue stands proudly in Victoria Square in Aberdare town centre. But, this year, Caradogfest will ensure that the town echoes with the memory of Caradog and the Côr Mawr's triumphant success. An exciting range of events are planned, commencing with the launch of an exhibition and a Llafur lecture in Cynon Valley Museum last weekend. Perhaps the highlight will be the 400-strong choir who will perform in Library Square, drawn together from the local area and recreating the Côr Mawr. Local schools will also be integral to the event, ensuring that the memory of Caradog lives on and Aberdare lives up to its reputation as tref y gân, the town of song.
Welsh: Diolch, Ddirprwy Lywydd. Y mis hwn, bydd can mlynedd a hanner ers i Caradog arwain y Côr Mawr i fuddugoliaeth yn y cwpan her. Ganed Caradog - Griffith Rhys Jones - yn Nhrecynon, a bu'n gweithio fel gof yng ngwaith haearn Aberdâr. Roedd yn gerddor talentog, ond daeth i enwogrwydd tragwyddol fel arweinydd. Ffurfiwyd Undeb Corawl De Cymru, gyda 500 o aelodau, i gystadlu yn y gystadleuaeth ganu wythnos o hyd a drefnwyd gan y Crystal Palace Company ym 1872. Ymunodd lleisiau o bob rhan o dde Cymru, er mai Aberdâr oedd canolbwynt y fenter. Caradog oedd y dewis naturiol i fod yn arweinydd y côr. Fe'u harweiniodd i fuddugoliaeth, gan ailadrodd y llwyddiant wrth iddynt amddiffyn eu teitl y flwyddyn ganlynol, y tro olaf i'r gystadleuaeth gael ei chynnal. Saif cerflun Caradog yn falch yn Sgwâr Fictoria yng nghanol tref Aberdâr. Ond eleni, bydd Caradogfest yn sicrhau bod y dref yn atseinio gyda'r cof am Caradog a llwyddiant ysgubol y Côr Mawr. Mae ystod gyffrous o ddigwyddiadau wedi'u cynllunio, gan ddechrau gyda lansiad arddangosfa a darlith Llafur yn Amgueddfa Cwm Cynon y penwythnos diwethaf. Efallai mai'r uchafbwynt fydd y côr o 400 a fydd yn perfformio yn Sgwâr y Llyfrgell ac sy'n cynnwys pobl o'r ardal leol ac yn ail-greu'r Côr Mawr. Bydd ysgolion lleol hefyd yn rhan ganolog o'r digwyddiad, gan sicrhau bod enw Caradog yn parhau ac Aberdâr yn cyfiawnhau ei henw da fel tref y gân.
English: Item 6 this afternoon is a motion to annul the Non-Domestic Rating (Amendment of Definition of Domestic Property) (Wales) Order 2022, and I call on Tom Giffard to move the motion.
Welsh: Eitem 6 y prynhawn yma yw'r cynnig i ddirymu Gorchymyn Ardrethu Annomestig (Diwygio'r Diffiniad o Eiddo Domestig) (Cymru) 2022, a galwaf ar Tom Giffard i wneud y cynnig.
English: It's disappointing, but not unexpected, to see the Conservatives jumping at the first opportunity they have to try and dismantle one of the first steps of the package of measures published to tackle the housing crisis, specifically the second homes crisis. We're already in the vanguard here in Wales, taking steps to allow increasing council tax premium on second homes and vacant properties since 2014, with Gwynedd Council investing the additional income in its plans to provide more social housing for local people. Now, after 10 years of complaining, the Conservatives want to adopt a council tax premium scheme in England too. It's a matter of time before they emulate the other policies there too. But, the early experience of implementing the premium demonstrated that some second home owners had found a way of playing the system, avoiding paying either the premium or a penny in tax on their property. The impact of this was the loss of millions of pounds of revenue from public coffers in many areas - [ Interruption.]
Welsh: Mae'n siomedig, ond nid yn annisgwyl, hwyrach, gweld y Ceidwadwyr yn neidio ar y cyfle cyntaf sydd ganddyn nhw i geisio datgymalu un o'r camau cyntaf o'r pecyn o fesurau sydd wedi eu cyhoeddi i fynd i'r afael â'r argyfwng tai - yn benodol, yr argyfwng ail dai. Rydyn ni eisoes ar flaen y gad yma yng Nghymru, gan gymryd camau i ganiatáu codi premiwm treth cyngor ar ail gartrefi a chartrefi gwag ers 2014, gyda Chyngor Gwynedd yn buddsoddi'r incwm ychwanegol yn eu cynlluniau i ddarparu mwy o dai cymdeithasol i bobl leol. Rŵan, ar ôl 10 mlynedd o achwyn a strancian, mae'r Ceidwadwyr am fabwysiadu polisi premiwm treth cyngor yn Lloegr hefyd. Mater o amser ydy o cyn eu bod nhw'n efelychu'r polisïau eraill yno. Ond, fe ddangosodd y profiad cynnar o weithredu'r premiwm fod rhai perchnogion ail gartrefi wedi canfod ffordd o chwarae'r system, ac osgoi talu naill ai'r premiwm na'r un geiniog o dreth ar eu heiddo. Sgileffaith hyn oedd colli miliynau o bunnau o refeniw o'r coffrau cyhoeddus mewn sawl ardal - [ Torri ar draws.]
English: Will you recognise that this isn't about second home owners who won't register their home with the Valuation Office Agency and dodge council tax, that this is about Welsh local businesses? Will you recognise that every business that's contacted me - and there's been hundreds of them now - is a local Welsh person, except one, who was born in Gwynedd, is a Welsh language speaker, but is away with the army and has kept his home to come back to when he leaves the army and during his holidays?
Welsh: A wnewch chi gydnabod nad yw hyn yn ymwneud â pherchnogion ail gartrefi nad ydynt yn cofrestru eu cartref gydag Asiantaeth y Swyddfa Brisio ac sy'n osgoi'r dreth gyngor, a bod hyn yn ymwneud â busnesau lleol Cymru? A wnewch chi gydnabod bod pob busnes sydd wedi cysylltu â mi - ac mae cannoedd ohonynt wedi gwneud bellach - yn Gymry lleol, ac eithrio un, a anwyd yng Ngwynedd ac sy'n siarad Cymraeg, ond sydd i ffwrdd gyda'r fyddin ac sydd wedi cadw ei gartref er mwyn iddo allu dychwelyd iddo pan fydd yn gadael y fyddin ac ar wyliau?
English: Before I get going, let me be very clear; we all know across this Chamber that there is an issue with second homes in Wales and stopping our local young people and our key workers, as Mabon ap Gwynfor has said, getting on the property ladder. But I do not believe that attacking genuine holiday businesses is the right way to address the problem. I've been inundated with correspondence from tourism businesses in my constituency since the Welsh Government announced their non-domestic rating Order 2022. The increase in number of days occupied to 182 is a massive jump from the current threshold, and a significant increase on the HMRC level of 105 days a year. Many holiday let businesses fear the threshold of 182 days a year is not achievable and will force many to cease trading. I think it's worth reiterating again what Tom Giffard said. The Welsh Tourism Alliance, the Professional Association of Self Caterers UK and UKHospitality Cymru have warned that tax changes could force as many as 30 per cent of self-catering businesses to close or sell up. Thirty per cent. That will have a huge detrimental impact to a local economy, costing jobs and people's livelihoods, and that is something - [ Interruption.] I will take an intervention, Mr Kurtz.
Welsh: Cyn imi ddechrau, gadewch imi fod yn glir iawn; gwyddom i gyd ar draws y Siambr hon fod problem gydag ail gartrefi yng Nghymru sy'n atal ein pobl ifanc a'n gweithwyr allweddol lleol, fel y dywedodd Mabon ap Gwynfor, rhag cael troed ar yr ysgol eiddo. Ond nid wyf yn credu mai ymosod ar fusnesau gwyliau dilys yw'r ffordd gywir o fynd i'r afael â'r broblem. Rwyf wedi cael fy llethu gan ohebiaeth gan fusnesau twristiaeth yn fy etholaeth ers i Lywodraeth Cymru gyhoeddi eu Gorchymyn ardrethu annomestig 2022. Mae'r cynnydd yn nifer y diwrnodau o ddefnydd i 182 yn naid enfawr o'r trothwy presennol, ac yn gynnydd sylweddol ar lefel Cyllid a Thollau Ei Mawrhydi o 105 diwrnod y flwyddyn. Mae llawer o fusnesau gwyliau yn ofni nad oes modd cyrraedd y trothwy o 182 diwrnod y flwyddyn a bydd yn gorfodi llawer i roi'r gorau i fasnachu. Rwy'n credu ei bod yn werth ailadrodd yr hyn a ddywedodd Tom Giffard. Mae Cynghrair Twristiaeth Cymru, Cymdeithas Broffesiynol Hunanddarparwyr y DU ac UKHospitality Cymru wedi rhybuddio y gallai newidiadau treth orfodi cymaint â 30 y cant o fusnesau hunanddarpar i gau neu werthu. Tri deg y cant. Bydd hynny'n cael effaith andwyol enfawr ar economi leol, ar draul swyddi a bywoliaeth pobl, ac mae hynny'n rhywbeth - [ Torri ar draws.] Rwy'n fodlon derbyn ymyriad, Mr Kurtz.
English: Thank you, James. That's one of the really concerning parts of this - that a lot of these properties that will be hamstrung by this have never been residential properties. They are developed outbuildings on farms, for example, which have never housed people full time, but provide such an important part of the local economy.
Welsh: Diolch, James. Dyna un o'r pethau sy'n peri pryder gwirioneddol yn hyn - nad yw llawer o'r eiddo a fydd yn cael eu llyffetheirio gan hyn erioed wedi bod yn eiddo preswyl. Maent yn dai allan sydd wedi cael eu datblygu ar ffermydd, er enghraifft, nad ydynt erioed wedi bod yn gartrefi parhaol i bobl, ond sy'n rhan mor bwysig o'r economi leol.